Fredrik III av Tyskland

Fredrik III (ty. Friedrich III) (født 18. oktober 1831 i Potsdam, død 15. juni 1888 i Potsdam) var konge av Preussen og tysk keiser. Han regjerte 99 dager i 1888.

 Liv og virke 

 Bakgrunn 
Han var sønn av Vilhelm I, den daværende prins Vilhelm, yngre bror av kong Fredrik Vilhelm IV av Preussen, og keiserinne Augusta. Fredrik giftet seg i 1858 med prinsesse Victoria av Storbritannia og Irland, den eldste datteren av prins Albert av Sachsen-Coburg-Gotha og dronning Victoria (av huset Hannover). Victoria øvet stor innflytelse på sin mann med sine liberale politiske synspunkter.

 General og keiser 
Da Fredriks far ble konge ble Fredrik Preussens kronprins. Han kommanderte armeene under den østerriksk-prøyssiske krig i 1866 og i den fransk-prøyssiske krig i 1870, hvor han gjorde seg bemerket. Han ble aldri likt av Bismarck, som så med skepsis på hans, og særlig hans kones liberalisme, og ble derfor holdt utenfor enhver virkelig maktposisjon så lenge hans far levde. 

Da hans far døde og Fredrik etterfulgte ham som konge og keiser, led han uhelbredelig av kreft. Sykdommen hadde blitt feildiagnostisert i 1887, noe som førte til at en nødvendig operasjon ble kansellert. Fredrik regjerte kun 99 dager før han døde. Han ble etterfulgt av sin sønn Vilhelm II.


 Referanser 
Kollander, p. 79.

The Illustrated London News

Kategori:Prøyssiske kongelige
Kategori:Tyske keisere

Kategori:Huset Hohenzollern
Kategori:Personer fra Potsdam
Kategori:Hosebåndsordenen
Kategori:Den røde ørns orden
Kategori:Mottakere av Jernkorsets storkors
Kategori:Fødsler i 1831
Kategori:Dødsfall i 1888
Kategori:Personer fra den fransk-tyske krig
Kategori:Personer fra den østerriksk-prøyssiske krig